163 
to andre Hoved-Afdelinger, Myogalini og Talpini, ere de laveste 
og de fleste Slægter hjemmehørende i den Gamle Verden, de 
mindre oprindelige derimod nordamerikanske; det ser ud til, at 
Muldvarpe af forskjellige Grupper ere indvandrede fra Asien til 
Nord-Amerika og dér have udformet sig videre. 
Af Familien Soricidæ, Efterkommere af Talpiderne, er den 
oprindeligste og ældste kjendte, tertiære, Slægt » Plesiosorex« euro- 
pæisk; en muligvis nærstaaende, dog mindre oprindelig Slægt var 
den tertiære nordamerikanske »Protosorex«. Familiens ikke faa 
nulevende Slægter ere saa godt som alle at finde i den nordlige 
Del af den Gamle Verden, i Europa og det nordlige Asien; en af 
dem, Crocidura, har bredt sig ogsaa over Syd-Asien og over 
Afrika, hvor den har affødt Slægten Surdisorex; to andre Slægter, 
Sorex og Soriculus, have bredt sig til Nord-Amerika, og den ene 
af dem, Soriculus ( »Blarina«), er derfra trængt videre, ned til det 
nordligste Syd-Amerika, som eneste sydamerikanske Insektæder. 
Familien Erinaceidæ, stammende fra Soriciderne, hører ganske 
væsenlig hjemme i den Gamle Verden, i hvis nordlige Del, Europa- 
Asien, den har frembragt adskillige Slægter. Allerede tidlig i 
Tertiærtiden levede den i Europa; foruden oprindelige Former 
fandtes allerede dengang højt udviklede Slægter. En enkelt af de 
øverste Slægter, Erinaceus, har bredt sig over Afrika, og en nær- 
Staaende, lidt oprindeligere Slægt er i Tertiærtiden naaet til Nord- 
Amerika, hvor den kjendes som Proteriæ. 
Familien Centetidæ, der sikkert maa stamme fra Talpider, 
Synes ogsaa at have sin Oprindelse i den Gamle Verden, hvor 
den, i hvert Fald i Nutiden, er knyttet til Afrika med Madagaskar. 
Familiens to oprindeligste Afdelinger, Chrysochloridini"?) og Pola- 
Mogalini, ere begge afrikanske. En eller anden oprindelig Slægt 
af Potamogalinerne maa være naaet til Madagaskar, hvor den er 
bleven Stamform for en Kreds af indbyrdes nærstaaende Slægter, 
tilsammen Afdelingen Centetini. Men ogsaa i Asien maa der vist 
I sin Tid have levet Centetider; snarest over Asien have de bredt 
Sig til Nord- -Amerika, hvor den forholdsvis højtstaaende Gruppe 
Sølenodontini er at finde, med Medlemmer kjendte baade fra den 
ældste Tertiærtid og fra Nutiden, den nulevende Slægt Solenodon 
bunden til de Vestindiske -Øer, vel netop Grunden til, at ikke 
Ogsaa den er uddød, fortrængt af højerestaaende Dyr. 
